*Projekts*

**LATVIJAS REPUBLIKAS MINISTRU KABINETS**

2015. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2014.gada 19.augusta**

**noteikumos Nr.500 „Vispārīgie būvnoteikumi”**

Izdoti saskaņā ar

Būvniecības likuma

5.panta pirmās daļas 1.punktu

1. Izdarīt Ministru kabineta 2014.gada 19.augusta noteikumos Nr.500 „Vispārīgie būvnoteikumi” (Latvijas Vēstnesis*,* 2014, 191.nr.)šādus grozījumus:

1.1. Aizstāt visā tekstā vārdu „rakstiski” (attiecīgā locījumā) ar vārdu „rakstveidā” (attiecīgā locījumā).

1.2. Aizstāt visā tekstā vārdu „būvobjekts” (attiecīgā locījumā) ar vārdu „objekts” (attiecīgā locījumā).

1.3. Papildināt 2.14.apakšpunktu aiz vārdiem „pamatojoties uz” ar vārdiem „darbu organizēšanas projektu un”.

1.4. Papildināt 9.1.apakšpunktu ar vārdiem „un norāda interneta mājaslapu, kurā publicēta Būvniecības likuma 14.panta sestajā daļā norādītā informācija”.

1.5. Papildināt noteikumus ar 12.1punktu šādā redakcijā:

„12.1 Gadījumos, kad būvniecības ierosinātājs (pasūtītājs) ir noslēdzis pakalpojuma līgumus par būvniecības ieceres dokumentācijas un būvprojekta izstrādāšanu, būvprojekta (būves) ekspertīzi, būvuzraudzību, autoruzraudzību vai būvdarbu veikšanu ar juridisko personu, būvniecības dokumentāciju (paskaidrojuma rakstu, apliecinājuma karti, būvprojektu, visu veidu segto darbu pieņemšanas aktus, apliecinājumu par būves gatavību ekspluatācijai, aktu par būves pieņemšanu ekspluatācijā u.c.) nolīgtās juridiskās personas vārdā paraksta attiecīgais būvspeciālists atbilstoši šajos noteikumos noteiktiem pienākumiem un tiesībām. Juridiskā persona atbild par būvspeciālista sniegto vērtējumu.”

1.6. Papildināt noteikumus ar 13.1punktu šādā redakcijā:

„13.1 Būves atjaunošanas, pārbūves vai restaurācijas būvniecības ieceres dokumentāciju izstrādā ekspluatācijā nodotām būvēm vai zemesgrāmātā reģistrētām būvēm, izņemot jaunbūvēm.”

1.7. Izteikt 14.punkta pirmo teikumu šādā redakcijā: „Pirms izstrādāt būves atjaunošanas, pārbūves vai restaurācijas būvprojektu minimālā sastāvā, būvniecības ierosinātājs nodrošina būves vai tās daļas tehnisko apsekošanu, kā arī kultūrvēsturisko inventarizāciju atbilstoši kultūras pieminekļu aizsardzības jomas normatīvo aktu nosacījumiem, ja būve ir valsts aizsargājamais kultūras piemineklis.”

1.8. Papildināt noteikumus ar 14.1punktu šādā redakcijā:

„14.1Pirms dokumentu izstrādes otrās un trešās grupas ēkām (izņemot viena vai divu dzīvokļu dzīvojamo ēku vai tās daļu un palīgēkas, kā arī lauku saimniecības nedzīvojamās ēkas, kas nav augstākas par diviem stāviem un kuru apbūves laukums nav lielāks par 400m2 un būvtilpums par 2000m3) vienkāršotas fasādes atjaunošanai veic ēkas konstrukciju tehnisko apsekošanu, ja tiek mainīta slodze uz nesošām konstrukcijām.”

1.9. Svītrot 23.punktu.

1.10. Izteikt 24.punktu šādā redakcijā:

„24. Inženierizpēti veic saskaņā ar tehnisko uzdevumu, kurā, atkarībā no plānotās darbības, norāda darbu izpildes termiņus, nepieciešamo veicamo darbu precizitāti un ticamības pakāpi, kā arī ziņas par agrāk veikto inženierizpēti būvvietā, topogrāfiskiem plāniem, kartēm vai shēmām ar projektējamo būvju, esošo būvju un inženiertīklu izvietojumu, būvlaukuma robežas, inženiertīklu trases un to iespējamos variantus, būvju tehnisko raksturojumu, citas īpašas vai papildu prasības un ziņas par citiem izpētes veidiem.“

1.11. Papildināt 26.punkta pirmo teikumu ar vārdiem „būvkomersants vai būvspeciālists”.

1.12. Papildināt noteikumus ar 26.1punktu šādā redakcijā:

„26.1 Pasūtītājam ir pienākums būvniecības ieceres realizācijai pasūtīt būvprojektu, kas ietver visus būvdarbu veikšanai nepieciešamos konstruktīvos risinājumus un mezglus, lai nodrošinātu, ka būve atbildīs Būvniecības likumā noteiktāmbūtiskām prasībām.”

1.13. Izteikt 45.punkta pirmo teikumu šādā redakcijā „Ja būvprojekta ekspertīze ir obligāta vai to pieprasa būvvalde, pamatojot ekspertīzes nepieciešamību, būvprojekta ekspertīzes veicēju izvēlas pasūtītājs, bet Būvniecības likuma 6.1 panta pirmās daļas 4.punktā noteiktajos gadījumos būvprojekta ekspertīzi organizē Būvniecības valsts kontroles birojs (turpmāk – birojs).“

1.14. Izteikt 59.punktu šādā redakcijā:

„59. Ja eksperts ir sniedzis negatīvu atzinumu, viņam par to ir pienākums informēt Ekonomikas ministriju un biroju, ja konstatētie trūkumi skar Būvniecības likumā noteiktās būves būtiskās prasības.”.

1.15. Izteikt 66.punktu šādā redakcijā:

„66. Pēc atzīmes izdarīšanas apliecinājuma kartē vai paskaidrojuma rakstā vai būvdarbu veikšanas laikā ir pieļaujamas izmaiņas sākotnējā iecerē, ievērojot Būvniecības likuma 17.panta 2.1daļā minētos nosacījumus.”.

1.16. Svītrot 67.punktā vārdus „otrās un trešās grupas būvju”.

1.17. Papildināt noteikumus ar 69.1, 69.2 un 69.3punktu šādā redakcijā:

“69.1 Gadījumos, kad saskaņā ar šo noteikumu 68.punktu ir uzsākams jauns būvniecības process, pasūtītājs būvvaldē iesniedz jaunu būvniecības ieceres iesniegumu un speciālajos būvnoteikumos paredzētos dokumentus.

69.2 Gadījumos, kad būvdarbu laikā saskaņā ar šo noteikumu 68.punktu ir uzsākams jauns būvniecības process, pasūtītājs papildus šo noteikumu 69.1 punktā minētajiem dokumentiem iesniedz būvspeciālista sagatavotu slēdzienu par dabā esošās būves būvapjomu un iespēju turpināt būvdarbus atbilstoši jaunajai būvniecības iecerei, kā arī esošās būves būvapjoma foto fiksācija.

69.3 Būvvalde izvērtē šo noteikumu 69.1 un 69.2punktā saņemtos dokumentus un pieņem vienu no Būvniecības likuma 14.panta trešajā daļā minētiem lēmumiem. Jaunajā būvatļaujā, paskaidrojuma rakstā vai apliecinājuma kartē norāda iepriekš izsniegto būvatļauju, paskaidrojuma rakstu vai apliecinājuma karti un, ja nepieciešams, to atceļ.”

1.18. Papildināt 86.punkta pirmo teikumu aiz vārdiem “var apturēt ar būvvaldes” ar vārdu “biroja”.

1.19. Aizstāt 93.1.apakšpunktā vārdus “darbu organizācijas projektam” ar vārdiem “darbu organizēšanas projektam”.

1.20. Papildināt 93.punktu ar 93.7.apakšpunktu šādā redakcijā:

„93.7. gadījumos, kad objektam nav nepieciešama būvuzraudzība, rakstiski informēt pasūtītāju par visiem atsevišķu būvdarbu veicējiem, kas piesaistīti konkrētā objekta realizācijai, izņemot, ja puses rakstveidā vienojušās, ka galvenais būvdarbu veicējs šādu informāciju nesniedz”.

1.21. Aizstāt 100.5.apakšpunktā vārdus “darbu organizācijas projektam” ar vārdiem “darbu organizēšanas projektam”.

1.22. Izteikt 100.13.apakšpunktu šādā redakcijā:

„100.13. nodrošināt dalītu laika uzskaiti par savu darbu katrā objektā, par to informējot pasūtītāju un attiecīgo būvvaldi vai institūciju, kura veic būvdarbu kontroli, un pēc būvinspektora pieprasījuma sniegt uzskaiti pamatojošo dokumentāciju;”.

1.23. Papildināt 100.punktu ar jaunu 100.14.apakšpunktu šādā redakcijā:

„100.14. atrasties konkrētā objektā laikā, kas norādīts dalītā laika uzskaitē.”.

1.24. Papildināt 103.punktu aiz vārdiem “noslēgtajā līgumā” ar vārdiem “par būvprojekta izstrādi”.

1.25. Izteikt 105.punktu šādā redakcijā:

“105. Autoruzraudzību veic:

105.1. valsts aizsargājamiem kultūras pieminekļiem, otrās un trešās grupas ēkām (izņemot viena vai divu dzīvokļu dzīvojamās ēkas un palīgēkas) pilsētbūvniecības pieminekļa teritorijā un tā aizsardzības zonā atbilstoši teritorijas plānojumam;

105.2. trešās grupas jaunbūvējamām, restaurējamām un pārbūvējamām būvēm, ja būvniecībai nepieciešama būvatļauja;

105.3. otrās grupas būvēm, ja būvniecībai nepieciešama būvatļauja:

105.3.1. publiskām jaunbūvējamām, restaurējamām un pārbūvējamām ēkām;

105.3.2. jaunbūvējamām dzīvojamām ēkām (izņemot viena vai divu dzīvokļu dzīvojamās ēkas);

105.4. būvēm, kurām ir veikts ietekmes uz vidi novērtējums.”

1.26. Aizstāt 108.punktā vārdus “tiek norīkots cits atbilstošas jomas būvspeciālists” ar vārdiem “būvprojekta izstrādātājs norīko citu atbilstošas jomas būvspeciālistu”.

1.27. Izteikt 113.4.apakšpunktu šādā redakcijā:

„113.4. atbilstoši kompetencei kontrolēt autoruzraudzības žurnālā vai saskaņā ar 113.1punktu būvdarbu žurnālā ierakstīto norādījumu izpildi;”

1.28. Papildināt noteikumus ar 113.1punktu šādā redakcijā:

„113.1 Ja autoruzraudzības līgums nav noslēgts, bet būvprojekta izstrādātājs izmanto savas Būvniecības likuma 16.panta trešajā daļā noteiktās tiesības, tas apsekojuma rezultātus ieraksta būvdarbu žurnālā.”

1.29. Izteikt 122.punktu šādā redakcijā:

„122. Otrās grupas būvju, kuru būvniecība pilnībā vai daļēji tiek finansēta no publisko personu līdzekļiem, Eiropas Savienības politiku instrumentu vai citas ārvalstu finanšu palīdzības līdzekļiem, kā arī trešās grupas būvju būvuzraudzību uz līguma pamata var veikt tikai būvkomersants, kurš reģistrēts būvkomersantu reģistrā un kuram ir tiesības piedāvāt pakalpojumus būvuzraudzības jomā, un kurš nodarbina atbilstošus būvspeciālistus, ja speciālajos būvnoteikumos nav noteikts citādi.”

1.30. Papildināt 125.punktu ar 125.3.1apašpunktu šādā redakcijā:

„125.3.1rakstiski informēt pasūtītāju par visiem atsevišķu būvdarbu veicējiem, kas piesaistīti konkrētā objekta realizācijai.”

1.31. Izteikt 125.20.apakšpunktu šādā redakcijā:

„125.20. nodrošināt dalītu laika uzskaiti par savu darbu katrā objektā, par to informējot pasūtītāju un attiecīgo būvvaldi vai institūciju, kura veic būvdarbu kontroli, un pēc būvinspektora pieprasījuma sniegt uzskaiti pamatojošo dokumentāciju.”

1.32. Papildināt 125.punktu ar 125.21.apakšpunktu šādā redakcijā:

„125.21. parakstīt apliecinājumu par būves gatavību ekspluatācijai, ja objekts ir realizēts atbilstoši būvprojektam un saskaņā ar šī punkta 125.9.apakšpunktu ir izpildīti būvuzrauga norādījumi.”

1.33. Papildināt 126.punktu ar jaunu 126.6.apakšpunktu šādā redakcijā:

„126.6. informēt pasūtītāju, autoruzraugu un būvvaldi vai institūciju, kas pilda būvvaldes funkcijas, iesniedzot detalizētus aprēķinus, ja būvuzraugam ir radušās pamatotas šaubas par būvprojektā ietvertajiem tehniskajiem risinājumiem.”

1.34. Izteikts 127.1.apakšpunktu šādā redakcijā:

„127.1. nepieciešamās pārbaudes un to apjoms, ievērojot darbu organizēšanas projektā un darbu veikšanas projektā, ja tāds tiek izstrādāts, ietvertos darbu posmus (būvdarbu sagatavošana, t.sk. būvasu nospraušana, pamatu un pazemes stāvu izbūve, inženiertīklu pievadu izbūve, ēkas karkasa vai nesošo konstrukciju izbūve u.c.);”.

1.35. Izteikt 128.punktu šādā redakcijā:

„128. Ja būves realizācijai ir izstrādāts darbu veikšanas projekts, būvuzraugs precizē būvuzraudzības plānu un iesniedz to institūcijā, kura veic būvdarbu kontroli. Būvuzraudzības plāns ir jāprecizē vienmēr, kad veiktās izmaiņas darbu veikšanas projektā skar būvuzraudzības plānā ietvertos darbu posmus.”.

1.36. Papildināt XIII. nodaļas nosaukumu ar vārdiem “un ekspluatācijas uzraudzība”.

1.37. Izteikt 133.punktu šādā redakcijā:

“133. Būvniecības kontroli veic būvinspektoru reģistrā reģistrēts būvinspektors. Būvinspektoram ir aizliegts stāties darba tiesiskajās attiecībās ar būvkomersantu un sniegt būvniecības pakalpojumus būvdarbu vadīšanas, būvuzraudzības, un būvekspertīzes specialitātēs, izņemot, ja saskaņā ar sava darba devēja atļauju būvinspektors kā saimnieciskās darbības veicējs, noslēdzot līgumu ar pasūtītāju, sniedz būvniecības pakalpojumu par pirmās grupas būves būvniecību ārpus savas kontrolējamās administratīvās teritorijas.  Būvinspektoram ir aizliegts veikt būvdarbu kontroli objektā, kurā būvniecības pakalpojumus sniedz būvkomersants vai piegādes veic komersants, ar kuru būvinspektoram ir jebkādas līgumiskās, tai skaitā darba tiesiskās, attiecības.”.

1.38. Izteikt 139.7.apakšpunktu šādā redakcijā:

„139.7. būvlaukumā saskaņā ar šo noteikumu 100.14.apakšpunktu atrodas atbildīgais būvdarbu vadītājs un veic tam noteiktos pienākumus;”.

1.39. Izteikt 143.2.apakšpunktu šādā redakcijā:

„143.2. apturēt būves ekspluatāciju, ja konstatēta būves patvaļīga ekspluatācija pirms tās pieņemšanas ekspluatācijā vai ierosināt birojam vai būvvaldei būves ekspluatācijas apturēšanu, ja būve vai atsevišķa telpa tiek izmantota neatbilstoši projektētajam lietošanas veidam;”.

1.40. Aizstāt 154.punktā vārdu “divu” ar vārdu “piecu”.

1.41. Izteikt 158.1.apakšpunktu šādā redakcijā:

„158.1. tās stāvoklis neatbilst Būvniecības likuma 9.panta otrajā daļā noteiktajām būtiskajām prasībām attiecībā uz būves lietošanas drošību, mehānisko stiprību un stabilitāti;”.

1.42. Papildināt 166.punktu aiz vārda „pasūtītājam” ar vārdiem „plānošanas un arhitektūras uzdevuma derīguma termiņa laikā”.

1.43. Izteikt 168.punkta ievaddaļu šādā redakcijā:

„168. Objektiem, kuru projektēšana ir likumīgi uzsākta līdz šo noteikumu spēkā stāšanās dienai un kuru projekta risinājumi atbilst attiecīgā laikposmā piemēroto normatīvo aktu prasībām, būvvalde izsniedz būvatļauju ar projektēšanas un būvdarbu uzsākšanas nosacījumiem, kuri atbilstoši būves funkcijai noteikti speciālajos būvnoteikumos, vai veic būvniecības ieceres akceptu, izdarot atzīmi paskaidrojuma rakstā vai apliecinājuma kartē, ja pasūtītājs būvvaldē ir iesniedzis:”.

1.44. Izteikt 169.punktu šādā redakcijā:

„169. Pasūtītājs atbilstoši šo noteikumu prasībām ir tiesīgs saņemt būvatļauju vai būvniecības ieceres akceptu, būvvaldei izdarot atzīmi paskaidrojuma rakstā vai apliecinājuma kartē, ja pasūtītājs plānošanas un arhitektūras uzdevuma derīguma termiņa laikā iesniedz būvvaldē tehnisko projektu ar iesniegumu par būvatļaujas saņemšanu, lūdzot veikt atzīmi par projektēšanas nosacījumu izpildi, vai paskaidrojuma rakstu vai apliecinājuma karti trijos eksemplāros. Ja ir izpildīti plānošanas un arhitektūras uzdevuma nosacījumi, būvvalde izsniedz būvatļauju ar būvdarbu uzsākšanas nosacījumiem, savukārt projektēšanas nosacījumus būvatļaujā atzīmē kā izpildītus vai veic būvniecības ieceres akceptu, izdarot atzīmi paskaidrojuma rakstā vai apliecinājuma kartē. Ja pasūtītājs būvvaldē ir iesniedzis akceptēta izvērstā skiču projekta būves konstruktīvās daļas tehnisko projektu, būvvalde izvērtē iesniegtā tehniskā projekta atbilstību plānošanas un arhitektūras uzdevuma prasībām un ja tie ir izpildīti, saskaņo būves konstruktīvās daļas tehnisko projektu.”

1.45. Izteikt 170.punktu šādā redakcijā:

„170. Ja būvvalde līdz šo noteikumu spēkā stāšanās dienai ir akceptējusi nulles cikla tehnisko projektu, kas tika izstrādāts, pamatojoties uz būvvaldē saskaņota skiču projekta pamata, un no akceptēšanas brīža nav pagājuši vairāk kā divi gadi vai nav beidzies akceptētā tehniskā projekta pagarinātais derīguma termiņš, būvvalde izsniedz būvatļauju nulles cikla darbiem ar būvdarbu uzsākšanas nosacījumiem, savukārt nulles cikla projektēšanas nosacījumus būvatļaujā atzīmē kā izpildītus. Objekta tālākai realizācijai ir jāievēro šajos noteikumos, kā arī atbilstošajos speciālajos būvnoteikumos noteiktais būvniecības process.”.

1.46. Papildināt noteikumus ar 170.1punktu šādā redakcijā:

„170.1 Ja būvvalde līdz šo noteikumu spēkā stāšanās dienai normatīvajos aktos noteiktajā kārtībā ir saskaņojusi skiču projektu, kurā tika paredzēta objekta realizācija kārtās, pasūtītājam plānošanas un arhitektūras uzdevuma termiņa laikā ir tiesības būvobjekta realizāciju daļā, kurā vēl nav saņemta būvatļauja, to veikt, izstrādājot un iesniedzot būvvaldē ne vairāk kā divus tehniskos projektus atlikušajām būves kārtām, savukārt būvvalde izdod būvatļauju atbilstoši šo noteikumu 169.punktam.”.

1.47. Papildināt noteikumus ar 170.2punktu šādā redakcijā:

“170.2 Ja tehniskajam projektam, kam nebija obligāta būvprojekta ekspertīze un kas akceptēts līdz šo noteikumu spēkā stāšanās dienai, pirms būvdarbu uzsākšanas vai būvdarbu laikā tiek mainīts būves arhitektoniskais risinājums vai būves, tās nesošo konstrukciju vai to daļu konstruktīvais risinājums attiecībā uz būves mehānisko stiprību, stabilitāti, ugunsdrošību vai lietošanas drošumu, pasūtītājam ir pienākums veikt attiecīgo izmainīto būvprojekta daļu un sadaļu ekspertīzi, ievērojot šo noteikumu 69.punktu, ja izmaiņas tiek veiktas trešās grupas būvju būvprojektiem, izņemot būvju nojaukšanas būvprojektiem.”

1.48. Izteikt 171.punktu šādā redakcijā:

„171. Objektiem, kuru būvdarbi ir likumīgi uzsākti līdz šo noteikumu spēkā stāšanās dienai, kuru projekta risinājumi atbilst attiecīgā laikposmā piemēroto normatīvo aktu prasībām un nepieciešams pagarināt vai atjaunot būvatļauju, būvvalde pagarina būvatļaujas derīguma termiņu līdz laikam, kas nepārsniedz būvatļaujā norādīto maksimālo būvdarbu veikšanas ilgumu. Ja būvatļaujā nebija norādīts maksimālai būvdarbu veikšanas ilgums, būvvalde būvatļaujā norāda šo termiņu atbilstoši šo noteikumu 80.punktam, skaitot termiņu no šo noteikumu spēkā stāšanās dienas.”.

1.49. Papildināt noteikumus ar 172.punktu šādā redakcijā:

„172. Objektiem, kuru būvdarbi ir likumīgi uzsākti līdz šo noteikumu spēkā stāšanās dienai, kuru projekta risinājumi atbilst attiecīgā laikposmā piemēroto normatīvo aktu prasībām, būvdarbi ir pabeidzami, iesniedzot būvvaldē speciālajos būvnoteikumos noteiktos dokumentus (izņemot būvuzrauga sagatavoto pārskatu par būvuzraudzības plānā norādīto pasākumu izpildi) un uzmērījumus, un būve nododama ekspluatācijā attiecīgajos būvnoteikumos noteiktajā kārtībā.”.

1.50.Papildināt noteikumus ar 173.punktu šādā redakcijā:

“173. Ja būvekspertīzes līgums noslēgts līdz 2015.gada 31.decembrim un atbilstoši Būvniecības likuma pārejas noteikumu 11.punktam piesaistītajiem būvspeciālistiem bija tiesības veikt būvprojekta ekspertīzi vai būves ekspertīzi, tie ir tiesīgi to pabeigt.”.

1.51. Papildināt noteikumus ar 174.punktu šādā redakcijā:

“174. Šo noteikumu 74.punktā noteikto pienākumu uz būvprojekta ģenerālā plāna apstiprināt, ka ievērotas tehnisko noteikumu prasības Valsts vides dienests veic ar 2018.gada 1.janvāri.

1.52. Izteikt noteikumu 1.pielikumu šādā redakcijā:

„1.pielikums

Ministru kabineta

2014.gada 19.augusta noteikumiem Nr.500

**Būvju iedalījums grupās atbilstoši būvniecības procesam**

**1. Ēku iedalījums grupās**

|  |  |  |  |
| --- | --- | --- | --- |
| Iedalījuma kritērijs | I grupa 1 | II grupa | III grupa1 |
| 1. Stāvu skaits |  | Ēkas, kuras neietilpst 1. vai 3.grupā | 1) Ēka, kurai ir vairāk nekā pieci virszemes stāvi  2) Ēka, kurai ir vairāk nekā viens apakšzemes stāvs |
| 2. Cilvēku skaits |  | Publiska ēka, kurā paredzēts vienlaikus uzturēties vairāk nekā 100 cilvēkiem |
| 3. Platība, apbūves laukums | 1) Mazēka (vienstāva ēka, t.sk. nojume un palīgēka, kuras apbūves laukums nav lielāks par 25 m2)  2) Ārpus pilsētu un ciema teritorijām vienstāva lauku saimniecību nedzīvojamā ēka, kura nav paredzēta dzīvnieku turēšanai, un palīgēka (piemēram, saimniecības ēka, noliktava, šķūnis, pagrabs, nojume, garāža) ar apbūves laukumu līdz 60 m2  3) Atsevišķa rūpnieciski izgatavota vienstāva ēka ar apbūves laukumu līdz 60 m2, tai skaitā konteinertipa ēka vai būvizstrādājums, izņemot ēku, kurās tiek izvietota bīstamā iekārta | 1) Rūpnieciskās ražošanas ēka, kuras kopējā platība ir lielāka par 1000 m2  2) Noliktavas ēka, kurā paredzēta ugunsslodze virs 600 MJ/m2 vai kuras kopējā platība ir lielāka par 2000 m2 |
| 4. Būvtilpums | Ūdens rezervuārs (pazemes un virszemes) līdz 50 m3 ārpus pilsētu un ciemu teritorijām | 1) Ēka vai rezervuārs šķidru, gāzveida vielu vai beramu materiālu uzglabāšanai, pārkraušanai vai pārstrādei ar būvtilpumu virs 5000 m3  2) Ūdens rezervuārs (pazemes un virszemes) virs 1000 m3 |
| 5. Jauda | 1) Kompaktā (konteinertipa) transformatoru apakšstacija un sadales ietaisi ar nominālo spriegumu līdz 20 kV ārpus pilsētām, ja tā atrodas ārpus esošās spēkstacijas un apakšstacijas teritorijas  2) Elektroietaišu ēka ar pamatiem, mazāka par 60 m2 ārpus pilsētām un ciemiem | 1) Katlumāja un elektroenerģijas apgādes ēka ar siltuma jaudu lielāku par 2 MW un/vai elektrisko jaudu lielāku par 2 MW  2) Slēgtā transformatoru apakšstaciju ēka ar 110 kV spriegumu un augstāku |

Piezīme.

1 - Lai noteiktu, vai ēka pieder pie konkrētās grupas ēkām, jābūt spēkā vienai no minētajām klasifikācijas pazīmēm.

**2. Inženierbūvju iedalījums grupās2,3**

|  |  |  |  |
| --- | --- | --- | --- |
| Speciālie būvnoteikumi | I grupa | II grupa | III grupa |
| 1. Autoceļi un ielas4 | 1) Māju ceļš, kā arī pieslēgums esošajam ielu tīklam (piebrauktuve vai iebrauktuve), izņemot valsts autoceļam  2) Satiksmes organizācijas un kontroles (uzraudzības) tehniskie līdzekļi | Inženierbūves, kuras neietilpst 1. vai 3.grupā | 1) Automaģistrāles un ātrsatiksmes autoceļi  2) Tilts ar laidumu 2 m un vairāk  3) Autoceļa caurteka ar ailas platumu 2 m un vairāk  4) Tunelis |
| 2. Dzelzceļa būves (valsts, pašvaldību un privātie) | Dzelzceļa gājēju pāreja un dzelzceļa tehnoloģiskā pārbrauktuve | 1) Publiskās lietošanas dzelzceļš  2) Tilts (arī viadukts un ceļu pārvads)  3) Tunelis |
| 3. Elektronisko sakaru būves | Inženiertīklu pievads | 1) Tornis, augstāks par 100 m  2) Masts, augstāks par 100 m |
| 4. Enerģijas ražošanas, pārvades un sadales būves | 1) Elektrotīkls ar nominālo spriegumu līdz 20 kV, tajā skaitā elektroapgādes sadalnes (uzskaites, relejaizsardzības, kabeļu komutācijas u. c.) un komutācijas un aizsardzības iekārtas  2) Inženiertīklu pievads | 1) Elektropārvades līnija ar nominālo spriegumu 110 kV un augstāku  2) Apakšstacija (izņemot slēgtā transformatoru apakšstaciju ēka) ar 110 kV spriegumu un augstāku  3) Hidroelektrostacija ar jaudu virs 2 MW  4) Spēkstaciju būve ar jaudu virs 20 kW, tai skaitā vēja elektrostacija (vēja parks)  5) Dūmenis virs 60 m |
| 5. Hidrotehniskās un meliorācijas būves | 1) Viena īpašuma meliorācijas sistēma vai atsevišķa būve, ierīce  2) Rakts dīķis ar virsmas laukumu līdz 0,5 ha platībā | 1) Ūdens noteces un līmeņu regulēšanas hidrotehniskā būve, ja aizsprosta augstums pārsniedz 15 metrus vai novadbūves caurplūde pārsniedz 500 m3/s  2) Ūdens resursu izmantošanas hidrotehniskā būve, ja hidroelektrostacijas projektētā jauda ir no 1 MW līdz 2 MW vai sūkņu stacijas ražīgums ir lielāks par 5 m3/s |
| 6. Ar radiācijas drošību saistītās būves |  | Ar radiācijas drošību saistītās būves (kodoliekārtas un radioaktīvo atkritumu pārvaldības objekti (valsts nozīmes jonizējošā starojuma objekti)) |
| 7. Būves Latvijas Republikas teritoriālajos ūdeņos un ekskluzīvajā ekonomiskajā zonā |  | Visas būves Latvijas Republikas teritoriālajos ūdeņos un ekskluzīvajā ekonomiskajā zonā |
| 8. Ostu hidrotehnisko, siltumenerģijas, gāzes un citas, atsevišķi neklasificētas, inženierbūves | 1) Atsevišķs labiekārtojuma elements, kas atrodas publiskajā ārtelpā5 – soliņš, bērnu rotaļu ierīce, sporta aprīkojums, atsevišķa laterna un apgaismes ķermenis, laipa, gājēju tiltiņš, karogu masts, ielu norādes stabs, velosipēdu statīvs u.tml6.  2) Sporta laukums ar segumu5  3) Stacionārs (ar zemē izbūvētiem pamatiem vai pamatni) reklāmas un informācijas stends līdz 6 m augstumam ar vai bez inženiertīkla pievada6,7,8,9  4) Žogs un mūris  5) Gājēju ceļš  6) Veloceļš  7) Vieglas konstrukcijas gājēju vai velo tilts ar laidumu līdz 10 m  8) Inženiertīklu pievads  9) Labiekārtots laukums ar segumu (betona, šķembu u.c.) bez inženiertīkliem  10) Avotu kaptāža, grodu aka un ūdens ieguves urbums dziļumā līdz 20 m  11) Tornis vai masts līdz 10 m | 1) Pasažieru kuģu piestātne, osta vai piestātne, kas paredzēta kravu pārkraušanai, ja tā var apkalpot kuģus, kuru bruto tilpība ir 1000  un lielāka  2) Gāzes pārvades un uzglabāšanas sistēma ar darba spiedienu virs 1,6 MPa  3) Rūpnieciskās ražošanas būve (ieguves rūpniecības vai iežieguves būve, ķīmiskās ražošanas būve, smagās rūpniecības uzņēmumu būve)  4) Estrāde, atklātais sporta laukums un baseins ar tribīnēm, paredzēts vairāk nekā 100 cilvēkiem  5) Maģistrālie naftas produktu cauruļvadi (izņemot gāzes cauruļvadus)  6) Notekūdeņu attīrīšanas ietaise ar jaudu virs 100 m3/diennaktī  7) Kanalizācijas notekūdeņu pārsūknēšanas stacija ar jaudu virs 100 m3/diennaktī  8) Ūdens un kanalizācijas tīkli ar diametru no 500 mm  9) Ūdens attīrīšanas ietaise ar jaudu virs 100 m3/diennaktī  10) Lidlauka skrejceļš  11) Tornis, augstāks par 100 m  12) Masts, augstāks par 100 m |

Piezīmes.

2 - Tabulā ir dots inženierbūvju uzskaitījums atbilstoši būvju grupām, kas jāņem vērā, piemērojot speciālajos būvnoteikumos noteikto būvniecības procesu.

3 – Iekšējo inženiertīklu būvniecībai piemēro attiecīgajos speciālajos būvnoteikumos noteikto būvniecības procesu.

4 - Termini „autoceļš”, „ceļš” un „iela” šajos noteikumos tiek lietoti atbilstoši likumā „[Par autoceļiem](http://m.likumi.lv/ta/id/65363-par-autoceliem" \t "_blank)” un [Ceļu satiksmes likumā](http://m.likumi.lv/ta/id/45467-celu-satiksmes-likums" \t "_blank) noteiktajai definīcijai.

5 - Būvniecības ieceres dokumentācija nav nepieciešama atsevišķo labiekārtojuma elementu un sporta laukumu, kas neatrodas publiskajā ārtelpā, novietošanai vai būvniecībai.

6 - Atsevišķie labiekārtojuma elementi, kā arī stacionārie reklāmas un informācijas stendi nav uzskatāmi par kadastra objektiem Nekustamā īpašuma valsts kadastra likuma izpratnē.

7 - Reklāmas un informācijas stends bez zemē izbūvētiem pamatiem vai pamatnes un ar augstumu līdz 6 m nav uzskatāms par būvi, un to novietošanu veic saskaņā ar normatīvajiem aktiem, kas regulē reklāmas objektu izvietošanu ar piesaisti zemei.

8 - Vispārīgajos un speciālajos būvnoteikumos noteiktais būvniecības process nav piemērojams gaisvada elektrības pieslēgumam līdz 5 m pie stacionārā reklāmas un informācijas stenda.

9 - Vispārīgajos un speciālajos būvnoteikumos noteiktais būvniecības process nav piemērojams stacionāro reklāmas un informācijas stendu novietošanai ar vai bez gaisvada elektrības pieslēguma līdz 5 m, kur telpisko reklāmas objektu (apaļi vai trīsplakņu piloni, citi figurāli objekti) izmēri nepārsniedz 2 m šķērsgriezumā un 4,5 m augstumā, bet vienpusējo un divpusējo reklāmas objektu izmēri – 5 m platumā un 6 m augstumā, un to veic saskaņā ar normatīvajiem aktiem, kas regulē reklāmas objekta izvietošanu ar piesaisti zemei. Vispārīgajos un speciālajos būvnoteikumos noteiktais būvniecības process nav piemērojams šādu objektu nojaukšanai.

1.53. Aizstāt 5.pielikuma sadaļas *II. Būvdarbu žurnālā norādāmās ziņas* 9.8.apakšpunkta trešajā teikumā vārdus „darbu organizācijas projektā” ar vārdiem „darbu veikšanas projektā”.

1.54. Izteikt noteikumu 9.pielikumu šādā redakcijā:

„9.pielikums

Ministru kabineta

2014.gada 19.augusta

noteikumiem Nr.500

(iestādes nosaukums un kontaktinformācija)

**Atzinums** **Nr.\_\_\_\_\_\_\_\_ par būves pārbaudi**

\_\_\_\_\_\_\_\_\_\_\_\_\_\_\_\_\_\_ 20\_\_\_. gada \_\_\_\_.\_\_\_\_\_\_\_\_\_\_\_

(vieta)

Atzinums izsniegts\* (*objekta būvniecības ierosinātājs (pasūtītājs) vai būvētājs*)

(fiziskai personai – vārds, uzvārds, dzīvesvieta;

juridiskai personai – nosaukums, adrese, reģistrācijas Nr., amats, vārds, uzvārds)

Būves īpašnieks (*aizpilda būves ekspluatācijas uzraudzības gadījumos)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskai personai – vārds, uzvārds, dzīvesvieta;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

juridiskai personai – nosaukums, adrese, reģistrācijas Nr., amats, vārds, uzvārds)

1. Ziņas par būvi

(būves nosaukums, adrese un kadastra apzīmējums)

(būvdarbu veicējs (nosaukums (firma), reģistrācijas Nr. būvkomersantu reģistrā) vai būvētājs (vārds, uzvārds))\*

(būvniecības stadija\*, būves lietošanas veids, citas nepieciešamās ziņas)

2. Būves pārbaudes pamatojums

(sūdzība, plānveida, cits iemesls (*norādīt*))

3. Būvinspektora atzinums par būvi, pārkāpumu un faktu konstatācija (*pārkāpuma būtība un atsauce uz atbilstošo normatīvā akta pantu vai punktu, kura prasības ir pārkāptas*)

4. Būvinspektora norādījumi un to izpildes termiņš\* *(atbilstoši normatīvajiem aktiem būvniecības jomā)*

5. Atzinuma saņēmēja paskaidrojumi\*

Šo atzinumu Administratīvā procesa likumā noteiktajā kārtībā ir iespējams apstrīdēt \_\_\_\_\_\_\_\_\_\_\_\_\_\_\_\_\_\_\_ viena mēneša laikā no tā spēkā stāšanās dienas.\*

(iestādes nosaukums)

Pielikumā (*fotofiksācija, ja tāda ir veikta, un citi materiāli, ja nepieciešams*):

Būvinspektors

(vārds, uzvārds un paraksts)

Atzinumu saņēmu\*

(vārds, uzvārds, paraksts un datums

vai datums, kad atzinums nodots sakaru iestādē)

Piezīme.

\*Neaizpilda gadījumos, kad būves pārbaudi veic būves ekspluatācijas uzraudzības ietvaros.”.

2. Noteikumi stājas spēkā 2016.gada 1.janvārī.

Ministru prezidente L.Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza:

Valsts sekretārs R.Beinarovičs

09.12.2015 14:29

3459

Bučinska, 67013032,

Elga.Bucinska@em.gov.lv